ઉત્તર ગુજરાત વીજ કંપનીના ભીલડી કાર્યક્ષેત્રના શેરગઢ જયોતિગ્રામ યોજનામાં આવતા શેરગઢ, પેપળું, નવા નેસડા, જુના નેસડા, વકવાડા, સોયલા, નાની ઘરનાળ, મોટી ઘરનાળ ગામોને શેરગઢ ફિડર સાથે સાંકળી સરકારની યોજના અંતર્ગત ચોવીસ કલાક વીજપુરવઠો પુરો પાડવામાં આવી રહ્યો છે. પરંતુ વારંવાર વીજપુરવઠો ખોરવાઇ રહ્યો છે. પરિણામે સહકારી ડેરીઓ, વિધાર્થીઓ તેમજ ગામડાઓમાં ચાલતા નાના એકમોના સંચાલકોને હાલાકી ભોગવવી પડી રહી છે. ત્યારે વીજકંપનીના જવાબદાર અધિકારી દ્વારા આ અંગે ઘટતી કાર્યવાહી હાથ ધરવામાં આવે તેવી માંગ ઉઠવા પામી છે.